На основу члана 32. тачка 15. (,, Службени гласник Републике Србије“,бр. 129/07, 83/14 – др. закон, 101/16 – др. закон, 47/18 и 111/2021-др.закон), члана 33.став 1. Закона о јавном дугу (,,Службени гласник Репубике Србије“, бр. 61/05, 107/09, 78/11, 68/15, 95/18, 91/19 и 149/20), члана 40. став 1. тачка 50. Статута општине Владичин Хан ( “Службенилист Града Врања“, број 7/2024-пречишћени текст) и претходно прибављене сагласности о дугорочном кредитном задуживању од Министарства финансија Републике Србије, број: 0001612204 2024 10520 003 000 427 00 од 20.06.2024. године, Скупштина општине Владичин Хан, на седници одржаној дана 27. јуна 2024.године, донела је:

**ОДЛУКУ**

**О ДУГОРОЧНОМ КРЕДИТНОМ ЗАДУЖИВАЊУ**

**ОПШТИНЕ ВЛАДИЧИН ХАН**

 **Члан 1.**

 Овом одлуком одобрава се дугорочно кредитно задуживање општине Владичин Хан на финансијском тржишту у укупном износу до 100.260.966,00 динара ради финансирања капиталних пројеката, са роком отплате кредита у периоду не дужем од 4 година.

**Члан 2.**

 Општина Владичин Хан задужиће се по најповољнијим условима, у складу са начелима Закона о јавним набвкама.

**Члан 3.**

 Комисија именована од стране председника општине Владичин Хан извршиће испитивање финансијског тржишта и након добијања понуда пословних банака извршити избор најповољније понуде.

**Члан 4.**

 Задуживање из члана 1.ове Одлуке извршиће се закључивањем уговора између пословне банке која понуди најбоље услове и општине Владичин Хан.

**Члан 5.**

 Овлашћује се председник општине Владичиног Хана у име општине Владичиног Хана да закључи уговор о задуживању са изборном пословном банком.

**Члан 6.**

 Средства прибављена од пословне банке на основу закљученог уговора из члана 4. ове Одлуке користиће се наменски за финансирање капиталних пројеката.

**Члан 7.**

 Средства за благовремено уредно измирење обавеза по закљученом уговору обезбеђиваће се одлукама о буџету општине Владичин Хан за године у којима доспевају наведене обавезе.

**Члан 8.**

 Ова одлука ступа на снагу осмог дана од дана објављивања у ,,Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**Број: 06-72/2/24-I**

**Дана 27. јуна 2024. године**

 **ЗАМЕНИЦА ПРЕДСЕДНИЦЕ,**

 **Милена Милосављевић**